CELEX: 62008TO0376
Language: sk
Date: 2009-06-22 00:00:00
Title: Uznesenie Súdu prvého stupňa (odvolacia komora) z 22. júna 2009. # Bart Nijs proti Dvoru audítorov Európskych spoločenstiev. # Odvolanie - Verejná služba - Úradníci. # Vec T-376/08 P.

UZNESENIE SÚDU PRVÉHO STUPŇA (odvolacia komora)
      z 22. júna 2009
      Vec T‑376/08 P
      Bart Nijs
      proti
      Dvoru audítorov Európskych spoločenstiev
      „Odvolanie – Verejná služba – Úradníci – Hodnotiaca správa za obdobie 2005/2006 – Rozhodnutie o nepovýšení odvolateľa v roku 2007 – Rozhodnutie Dvora audítorov o obnovení mandátu jeho generálneho tajomníka – Odvolanie, ktoré je čiastočne zjavne neprípustné a čiastočne zjavne nedôvodné“
      Predmet: Odvolanie podané proti uzneseniu Súdu pre verejnú službu Európskej únie (druhá komora) z 26. júna 2008, Nijs/Dvor audítorov
         (F‑1/08, Zb. VS s. I‑A‑1‑229, II‑A‑1‑1231), a smerujúce k zrušeniu tohto uznesenia
      
      Rozhodnutie: Odvolanie sa zamieta. B. Nijs znáša svoje vlastné trovy konania a je povinný nahradiť trovy konania, ktoré vznikli Dvoru audítorov
         Európskych spoločenstiev v tomto konaní.
      
      Abstrakt
      Odvolanie – Uvedenie dôvodov a právnych tvrdení v žalobe – Nedostatočne presný dôvod – Odkaz na všetky prílohy – Neprípustnosť
      [Rokovací poriadok Súdu prvého stupňa, článok 138 ods. 1 písm. c)]
      V rámci odvolania podaného na Súd prvého stupňa proti rozhodnutiu Súdu pre verejnú službu nemôže všeobecný odkaz na iné písomnosti
         než je samotné odvolanie konvalidovať neexistenciu podstatných častí právnej argumentácie, ktoré sa podľa článku 138 ods. 1
         písm. c) Rokovacieho poriadku Súdu prvého stupňa musia v odvolaní nachádzať. Súdu prvého stupňa navyše neprináleží, aby v prílohách
         hľadal a identifikoval dôvody a tvrdenia, ktoré by mohol považovať za tvoriace základ právneho prostriedku, keďže prílohy
         majú čisto dôkaznú a pomocnú funkciu.
      
      (pozri bod 24)
      Odkaz: Súd prvého stupňa, 21. mája 1999, Asia Motor France a i./Komisia, T‑154/98, Zb. s. II‑1703, bod 49; Súd prvého stupňa,
         14. decembra 2005, Honeywell/Komisia, T‑209/01, Zb. s. II‑5527, bod 57